《春游南静川》
宋代·王禹偁

南过高车岭，川原似掌平。
峰峦开画障，畎亩列棋枰。
帝女柔桑绿，王孙野莫生。
提壶催我醉，戴胜劝人耕。
商岭堪携妓，丹河好濯缨。
盖圆松影密，鞭乱竹根狞。
勃勃畲田气，磷磷水磑声。
野桃谁是主，山鸟不知名。
欲舞宁无蝶，思歌亦有莺。
官闲春日永，担酒此中行。

作者简介：王禹偁(chēng)（954—1001）北宋白体诗人、散文家。字元之，汉族，济州巨野（今山东省巨野县）人，晚被贬于黄州，世称王黄州。太平兴国八年进士，历任右拾遗、左司谏、知制诰、翰林学士。敢于直言讽谏，因此屡受贬谪。真宗即位，召还，复知制诰。后贬知黄州，又迁蕲州病死。王禹偁为北宋诗文革新运动的先驱，文学韩愈、柳宗元，诗崇杜甫、白居易，多反映社会现实，风格清新平易。词仅存一首，反映了作者积极用世的政治抱负，格调清新旷远。著有《小畜集》。